Verdagte in hof vir moord op dosent | Maroela Media
Die 29-jarige verdagte wat in hegtenis geneem is vir die moord op 'n dosent van die Universiteit van Limpopo, verskyn Woensdag in die Mankweng-landdroshof in Limpopo.
Maroela Media het vroeër berig die landboudosent, Freddy Madiba (50), se lyk is Maandagoggend in sy rolstoel voor sy huis op die kampus gevind.
Volgens kol. Ronel Otto, polisiewoordvoerder in Limpopo, het Madiba se liggaam verskeie wonde aan sy kop gehad. "Dit lyk asof Madiba elders vermoor is, waarna sy liggaam na die huis op die universiteitskampus geneem is."
Volgens Otto is die motief vir die moord nog onbekend.
Die verdagte is Maandag in hegtenis geneem en sal op aanklag van moord verskyn.
Maak die ding vas aan 'n rolstoel terwyl hy verhoorafwagtend is. Dit gee die ding dalk 'n smakie van wat die dosent moes voel. Hulpeloosheid moet die ding ervaar, niemand moet hom ooit help oor die weg kom nie. Net 'n lafaard val iemand aan terwyl hy homself nie eens kan probeer verdedig nie. Die dosent het nie die reg op beweging gehad nie en ook nie reg op lewe nie. En die luis het alles en gaan nog gepamperlang word ook waar hy gaan sit want die ding het mos regte. Watse regte kan hom toekom?